cyanic-selkie/wikianc huggingface dataset:
Χαρτοπολτός
Πολτοποίηση με οργανικούς διαλύτες
Η πολτοποίηση με οργανικά (Organosolv) χρησιμοποιεί οργανικούς διαλύτες σε θερμοκρασίες άνω των 140°C για τη διάσπαση της λιγνίνης και των ημικυτταρινών σε διαλυτά κλάσματα. Το υγρό πολτοποίησης ανακτάται εύκολα με απόσταξη. Ο λόγος για τη χρήση ενός διαλύτη είναι να γίνει η λιγνίνη πιο διαλυτή στο υγρό μαλάκωσης. Οι πιο συνηθισμένοι διαλύτες που χρησιμοποιούνται είναι η μεθανόλη, η αιθανόλη, το μυρμηκικό οξύ και το οξικό οξύ συχνά σε συνδυασμό με νερό.
Εναλλακτικές μέθοδοι πολτοποίησης
Σε εξέλιξη βρίσκεται έρευνα για την ανάπτυξη βιοπολτοποίησης (βιολογική πολτοποίηση), παρόμοια με τη χημική πολτοποίηση, αλλά χρησιμοποιώντας ορισμένα είδη μυκήτων που είναι σε θέση να διασπάσουν την λιγνίνη, αλλά όχι τις ίνες κυτταρίνης.
Στη διαδικασία βιοπολτοποίησης, το μυκητιακό ένζυμο υπεροξειδάση λιγνίνης αφομοιώνει επιλεκτικά τη λιγνίνη για να αφήσει τις εναπομείνασες ίνες κυτταρίνης. Αυτό θα μπορούσε να έχει σημαντικά περιβαλλοντικά οφέλη στη μείωση της ρύπανσης που σχετίζεται με τη χημική πολτοποίηση. Ο πολτός λευκαίνεται χρησιμοποιώντας τη μέθοδο διοξειδίου του χλωρίου που ακολουθείται από εξουδετέρωση και υποχλωριώδες ασβέστιο. Ο οξειδωτικός παράγοντας και στις δύο περιπτώσεις οξειδώνει και καταστρέφει τις βαφές που σχηματίζονται από τις ταννίνες του ξύλου και ενισχύονται από τα σουλφίδια που υπάρχουν σε αυτό.
Οι ίνες από θερμαινόμενο ξύλο που εκρήγνυνται με ατμό είναι παλαιά τεχνική πολτοποίησης και εκχύλισης που έχει εφαρμοστεί σε ξύλο και άλλα ινώδη οργανικά υλικά.
Λεύκανση
Ο πολτός που παράγεται μπορεί να λευκανθεί -αν απαιτείται- για να παραχθεί ένα προϊόν λευκού χαρτιού. Οι χημικές ουσίες που χρησιμοποιούνται για τη λεύκανση του πολτού αποτελούν πηγή περιβαλλοντικής ανησυχίας και πρόσφατα η βιομηχανία χαρτοπολτού χρησιμοποιεί εναλλακτικές λύσεις αντί του χλωρίου, όπως το διοξείδιο του χλωρίου, το οξυγόνο, το όζον και το υπεροξείδιο του υδρογόνου.
Εναλλακτικές λύσεις
Ο πολτός από φυτικές πηγές μη ξυλώδεις (όχι ξύλου) ή από ανακυκλωμένα κλωστοϋφαντουργικά προϊόντα παρασκευάζεται σήμερα σε μεγάλο βαθμό ως ειδικό προϊόν για λεπτές εκτυπώσεις και καλλιτεχνικούς σκοπούς. Κατά τον Β΄ Παγκόσμιο Πόλεμο οι Βρετανοί χρησιμοποιούσαν λερωμένες στρατιωτικές στολές για την κατασκευή χαρτιού όπου εκτύπωναν τα χαρτονομίσματά τους.
Τα σύγχρονα χαρτιά τέχνης από μηχανή και χειροποίητα κατασκευασμένα με βαμβάκι, λινό, κάνναβη, κόζο και άλλες ίνες εκτιμώνται συχνά για τις μακρύτερες, ισχυρότερες ίνες και τη χαμηλότερη περιεκτικότητά τους σε λιγνίνη.
Αν ήμουν πλούσιος
Αν ήμουν πλούσιος είναι μία ελληνική καθημερινή κωμική τηλεοπτική σειρά, παραγωγής 2019-2020, που προβλήθηκε από τον τηλεοπτικό σταθμό ANT1 από τις 16 Σεπτεμβρίου του 2019 μέχρι τις 29 Μαΐου του 2020. Το σενάριο της σειράς βασίζεται στη λατινοαμερικάνικης προέλευσης τηλενουβέλα When I was rich. Τη μεταφορά του σεναρίου στα ελληνικά δεδομένα ανέλαβαν ο Νίκος Παπαδόπουλος, η Μαντώ Αρβανίτη, ο Μάκης Πιτταράς και ο Αντώνης Ανδρής ενώ τη σκηνοθεσία επιμελήθηκαν ο Στράτος Μαρκίδης, ο Αντώνης Σωτηρόπουλος, ο Κώστας Κωστόπουλος, ο Γιάννης Σπυρώνης και ο Σπύρος Καπώνης.
Η σειρά παρουσιάζει τις ζωές τριών διαφορετικών οικογενειών που ζουν στην ίδια γειτονιά, όταν αυτές κερδίσουν τον τυχερό λαχνό ενός λαχείου και οι ζωές τους αλλάζουν. Η σειρά προβλήθηκε για μια τηλεοπτική σεζόν, συγκεκριμένα έκανε πρεμιέρα στις 16 Σεπτεμβρίου του 2019, και ολοκληρώθηκε στις 29 Μαΐου του 2020 σε 137 επεισόδια. Την παραγωγής της σειράς ανέλαβε η εταιρεία J.K. Productions. Τους βασικούς χαρακτήρες της σειράς υποδύονται η Κάρμεν Ρουγγέρη, ο Σωτήρης Καλυβάτσης, η Μπέσυ Μάλφα, η Κατερίνα Γερονικολού, ο Αλέξανδρος Μπουρδούμης, η Φωτεινή Τσακίρη και η Κατερίνα Στικούδη.
Χαρτοπολτός
Εναλλακτικές λύσεις
Η λιγνίνη, η οποία υπάρχει σχεδόν σε όλα τα φυτικά υλικά, συμβάλει στην οξίνιση και την τελική διάσπαση των προϊόντων χαρτιού, που συχνά χαρακτηρίζεται από το καφετί χρώματος, εύθραυστο χαρτί -με υψηλή περιεκτικότητα σε λιγνίνη- όπως το χαρτί εφημερίδων. 100% καθαρό βαμβάκι ή συνδυασμός βαμβακιού και πολτού λιναριού χρησιμοποιείται ευρέως για την παραγωγή εγγράφων που προορίζονται για μακροχρόνια χρήση, όπως πιστοποιητικά και διαβατήρια.
Αν ήμουν πλούσιος
Προβολή
Η σειρά προβλήθηκε από τον τηλεοπτικό σταθμό ANT1 από τη Δευτέρα 16 Σεπτεμβρίου 2019 και κάθε μέρα στις 20:45. Στις 13 Μαρτίου 2020 προβλήθηκε το 125ο επεισόδιο και έπειτα σταμάτησε η προβολή λόγω της πανδημίας κορονοϊού στην Ελλάδα και ξεκίνησε ξανά στις 18 Μαΐου. Η σειρά ολοκληρώθηκε την Παρασκευή 29 Μαΐου 2020 με 137 επεισόδια. Την Δευτέρα 31 Αυγούστου 2020 η σειρά ξεκίνησε να προβάλλεται σε επανάληψη από το Μακεδονία TV.
Παραπομπές
Κατηγορία:Τηλεοπτικές σειρές ΑΝΤ1 Κατηγορία:Ελληνικές κωμικές τηλεοπτικές σειρές
Χαρτοπολτός
Εναλλακτικές λύσεις
Σήμερα, ορισμένες ομάδες υποστηρίζουν τη χρήση φυτικών ινών ή γεωργικών υπολειμμάτων αντί για ίνες ξύλου ως το πιο βιώσιμο μέσο παραγωγής χάρτου.
Τεράστιες ποσότητες αχύρου υπάρχουν και μπορούν να καλύψουν μεγάλο τμήμα των αναγκών της Βόρειας Αμερικής σε βιβλία, περιοδικά, καταλόγους και χαρτί αντιγραφής. Ο πολτός από άχυρο σίτου και λίνου έχει το μισό οικολογικό αποτύπωμα από τον πολτό που παράγεται από δάση.
Ωστόσο, το ξύλο είναι ο κύριος ανανεώσιμος πόρος, με περίπου το 90 τοις εκατό του πολτού να προέρχεται από φυτείες ή αναδασωμένες περιοχές. Οι πηγές ινών εκτός ξύλου αντιπροσωπεύουν περίπου το 5-10 τοις εκατό της παγκόσμιας παραγωγής χαρτοπολτού, για διάφορους λόγους, όπως π.χ. η εποχιακή διαθεσιμότητα, τα προβλήματα με τη χημική ανάκτηση, η φωτεινότητα του πολτού κ.λπ.
Περιβαλλοντικά θέματα
Τα σημαντικότερα περιβαλλοντικά θέματα της παραγωγής ξυλοπολτού προέρχονται είτε από τις επιπτώσεις του στα φυσικά δασικά οικοσυστήματα, είτε από τα απόβλητα της χαρτοβιομηχανίας.
Δασικοί πόροι
Ο αντίκτυπος της υλοτομίας για πρώτες ύλες για τον ξυλοπολτό είναι ένα πεδίο έντονης συζήτησης και προβληματισμού. Οι σύγχρονες πρακτικές υλοτομίας -για τη διαχείριση των δασών- επιδιώκουν να παρέχουν αξιόπιστη ανανεώσιμη πηγή πρώτων υλών για τα εργοστάσια χαρτοπολτού. Η ακραία πρακτική της αποψιλωτικής υλοτομίας είναι ένα ιδιαίτερα ευαίσθητο θέμα αφού δημιουργεί προβλήματα και κάνει πολύ ορατό το αποτέλεσμα της υλοτόμησης.
Η αναδάσωση, δηλ. η φύτευση δενδρυλλίων σε ήδη υλοτομημένες εκτάσεις, έχει επίσης επικριθεί για τη μείωση της βιοποικιλότητας και επειδή οι αναδασωτέες περιοχές είναι ουσιαστικά μονοκαλλιέργειες. Η υλοτομία σε δάση με ώριμης ηλικίας δασικά δένδρα, αντιπροσωπεύει λιγότερο από το 10 τοις εκατό του παραγόμενου σήμερα ξυλοπολτού, αλλά και αυτό είναι ένα από τα πιο αμφιλεγόμενα ζητήματα.
Απόβλητα εργοστασίων
Τα υγρά απόβλητα της βιομηχανίας πολτού επεξεργάζονται σε μονάδες βιολογικής επεξεργασίας λυμάτων, η οποία εγγυάται ότι τα λύματα αυτά δεν θα είναι τοξικά.
Βιλαγκράντε Στριζαίλι
Η Βιλαγκράντε Στριζαίλι είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Βρίσκεται περίπου 150 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 18 χιλιόμετρα βορειοδυτικά από την πρωτεύουσα της επαρχίας Τορτολί. Η περιοχή της Βιλαγκράντε Στριζαίλι έχει χαρακτηριστεί σαν "Μπλε Ζώνη" επειδή οι άνθρωποι ζουν πολύ περισσότερο από τον μέσο όρο. Μια νέα μελέτη επίσης έδειξε ότι οι άντρες ζουν περίπου όσο και οι γυναίκες.
Χαρτοπολτός
Απόβλητα εργοστασίων
Ο μηχανικός πολτός δεν αποτελεί σημαντική αιτία περιβαλλοντικής ανησυχίας, καθώς το μεγαλύτερο μέρος του οργανικού υλικού κατακρατείται μέσα στον πολτό και οι χημικές ουσίες που χρησιμοποιούνται (ήτοι: υπεροξείδιο του υδρογόνου και διθειονίτης νατρίου) παράγουν αρκετά καλοήθη υποπροϊόντα και αντίστοιχα λύματα με νερό και θειικό νάτριο, εν τέλει.
Βιλαγκράντε Στριζαίλι
Εξωτερικοί σύνδεσμοι
Κατηγορία:Πόλεις της Σαρδηνίας Κατηγορία:Δήμοι της Επαρχίας του Νουόρο
Χαρτοπολτός
Απόβλητα εργοστασίων
Οι βιομηχανίες χημικού χαρτοπολτού, ιδιαίτερα οι μονάδες χαρτιού kraft, είναι ενεργειακά αυτάρκεις και διαθέτουν έναν σχεδόν κλειστό κύκλο παραγωγής (closed loop), σε σχέση με τις ανόργανες χημικές ουσίες.
Ωστόσο, η λεύκανση του παραχθέντος πολτού με χλώριο ή άλλες συγγενείς ενώσεις του χλωρίου παράγει μεγάλες ποσότητες οργανοχλωρικών ενώσεων, π.χ. πολυχλωριωμένων διβενζο-ρ-διοξινών, και πολυχλωριωμένων διβενζοφουρανίων (PCDD/Fs), γεγονός ιδιαίτερα αρνητικό. Πολλά εργοστάσια χαρτοπολτού έχουν ήδη υιοθετήσει εναλλακτικές λύσεις -αντί της χρήσης των χλωριωμένων λευκαντικών παραγόντων- μειώνοντας έτσι ικανοποιητικά τις εκπομπές και την οργανική ρύπανση.
Προβλήματα δυσοσμίας
Η αντίδραση πολτοποίησης με την αλκαλική μέθοδο kraft δυστυχώς απελευθερώνει δύσοσμες ενώσεις. Το αντιδραστήριο υδρόθειου που ουσιαστικά αποικοδομεί χημικά την ισχυρή φαινολική δομή της λιγνίνης προκαλεί επίσης απομεθυλίωση -σε κάποιο βαθμό- και αυτό οδηγεί στην αρνητική παραγωγή μεθανοθειόλης, διμεθυλοσουλφιδίου και διμεθυλοδισουλφιδίου. Αυτές οι ίδιες ενώσεις απελευθερώνονται και κατά τη διάρκεια πολλών μορφών μικροβιακής αποσύνθεσης, συμπεριλαμβανομένης της εσωτερικής μικροβιακής δράσης στο τυρί καμαμπέρ. Αυτές οι δύσκολες ενώσεις, παραπροϊόντα της πολτοποίησης, προκαλούν έντονα δυσάρεστες οσμές στο ευρύτερο φυσικό περιβάλλον.
Χρήσεις
Οι χρήσεις του παραγόμενου χαρτοπολτού είναι η παρασκευή πολλών διαφορετικών τύπων χαρτιού και χαρτονιού. Η ειδική εφαρμογή των διαφόρων κλασμάτων χαρτοπολτού εξαρτάται κυρίως από την ποιότητα του χαρτιού που είναι να παραχθεί, λ.χ. δημοσιογραφικό χαρτί, χαρτί περιτυλίγματος, χαρτί υγείας κ.ά. Σημαντικές παράμετροι που επηρεάζουν καθοριστικά την ποιότητά του είναι: το είδος του ξύλου (λ.χ. τα κωνοφόρα είδη είναι μακρύινα), η στιλπνότητα ή φωτεινότητα, το ιξώδες, η περιεκτικότητα σε εκχυλίσματα, η ποσότητα ανόργανων συστατικών και η μηχανική αντοχή.
Τα τελευταία χρόνια, οι υψηλής ποιότητας χημικοί πολτοί χρησιμοποιούνται και για την παραγωγή της νανοκυτταρίνης.
Οι ειδικές ποιότητες χαρτοπολτού έχουν πολλές άλλες εφαρμογές. Ο διαλυμένος πολτός αξιοποιείται για την παραγωγή αναγεννημένης κυτταρίνης (βισκόζης) που χρησιμοποιείται για την ειδική παραγωγή κλωστοϋφαντουργικών προϊόντων και σελοφάν. Χρησιμοποιείται επίσης και για την παραγωγή παραγώγων κυτταρίνης (λ.χ. οξική κυτταρίνη, νιτροκυτταρίνη κ.ά.). Ο λεγόμενος χνουδωτός πολτός (αγγλ. fluff pulp) -που συντίθεται από μακρύινες ίνες έλατου ή ερυθρελάτης ή/και λάρικας και είναι υψηλής καθαρότητας σε κυτταρίνη- χρησιμοποιείται σε απορροφητικές πάνες, χαρτί υγείας, προϊόντα γυναικείας υγιεινής και άλλα μη υφαντά προϊόντα.
Παραγωγή χαρτιού
Η χαρτοποιητική -συνεχούς ροής- μηχανή Fourdrinier που οδήγησε στην εξάπλωση της τεχνολογίας πολτοποίησης από την αρχή του 19ου αιώνα, αποτελεί τη βάση για τις περισσότερες σύγχρονες χαρτοβιομηχανίες και έχει χρησιμοποιηθεί σε αρκετές παραλλαγές από τη αρχική σύλληψή της. Μέσω της μηχανής αυτής ακολουθούνται όλα τα βήματα που απαιτούνται για τη μετατροπή του πολτού σε τελικό προϊόν χαρτιού.
Οικονομική τιμή
Το 2009, ο λευκασμένος τύπος χαρτοπολτού (κωνοφόρων), ονόματι northern bleached softwood kraft (NBSK), είχε εμπορική τιμή 650 $/τόνο στις Ηνωμένες Πολιτείες της Αμερικής. Η τιμή αυτή είχε μειωθεί λόγω της πτώσης της ζήτησης όταν οι εφημερίδες γενικότερα μείωσαν το μέγεθός τους, εν μέρει, ως αποτέλεσμα της οικονομικής κρίσης, μετά το 2008.
Τα τελευταία χρόνια, οι τιμές του χαρτοπολτού έχουν αυξηθεί πάρα πολύ. Συγκεκριμένα τον Ιανουάριο 2022, στην Ευρώπη αυτός ο πολτός (NBSK) είχε μια μέση τιμή στα 1.300 $/τόνο.
Βιβλιογραφία
Κατηγορία:Προϊόντα ξύλου Κατηγορία:Ξύλο
Τερτένια
Η Τερτένια είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Ο πληθυσμός της πόλης είναι 3.888 κάτοικοι και η πυκνότητα του πληθυσμού 33 κάτοικοι ανά τετραγωνικό χιλιόμετρο. Η Τερτένια βρίσκεται 70 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 25 χιλιόμετρα νότια από την πρωυεύουσα της επαρχίας Τορτολί.
Τα πρώτα ίχνη ανθρώπινης εγκατάστασης χρονολογούνται στα τελευταία χρόνια της Νεολιθικής περιόδου (4η χιλιετία π.Χ.) και αποδίδονται στον Πολιτισμό της Οτσιέρι, βρέθηκαν αντικείμενα από Οψιανό και μία Νεκρόπολη. Στην περιοχή της Τερτένας βρέθηκαν επίσης 77 Νουράγκι, 22 χωριά Νουράγκι, 34 γιγαντιαίοι τάφοι και ένα ιερό πηγάδι που χρονολογείται στην Νουραγική περίοδο. Οι ανακαλύψεις δείχνουν ότι υπήρχε μεγάλη οικονομική και κοινωνική ανάπτυξη εκείνη την περίοδο, τα ίχνη τους διασώζονται ακόμα και σήμερα, τον 19ο αιώνα χτίστηκε ένας πύργος για τον έλεγχο της ακτογραμμής.
Παραπομπές
Κατηγορία:Πόλεις της Σαρδηνίας Κατηγορία:Δήμοι της Επαρχίας του Νουόρο
Φαράτσι Ρεθύμνης
Το Φαράτσι είναι πολύ μικρός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης, σε υψόμετρο 320 μέτρα. Βρίσκεται στην περιοχή του Μέσα Μυλοποτάμου σε απόσταση 43 χλμ. Α. από το Ρέθυμνο (μέσω Πάνορμο) και 16 χλμ Δ.-ΝΔ. από το Πέραμα (έδρα του δήμου). Ανατολικά και βόρεια του χωριού περνάει ο Γεροπόταμος. Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Γαράζου. Σύμφωνα με το σχέδιο Καλλικράτης, μαζί με το Γαράζο, τα Μουρτζανά και την Ομάλα αποτελούν την τοπική κοινότητα Γαράζου που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 3 κατοίκους.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Μυλοπόταμου
Εκδυσόζωα
Τα εκδυσόζωα (επιστημονική-λατινική ονομασία Ecdysozoa) είναι υπερσυνομοταξία των αμφίπλευρων ευμετάζωων, δηλαδή των πιο εξελιγμένων ζώων. Πιο συγκεκριμένα, τα εκδυσόζωα ανήκουν στα πρωτοστόμια και περιλαμβάνουν την πιο επιτυχημένη ίσως εξελικτικά συνομοταξία ζώων, τα αρθρόποδα, στην οποία ανήκουν περισσότερα από τα τέσσερα πέμπτα (80%) όλων των ειδών ζώων (όχι μόνο των πρωτοστόμιων).
Τα εκδυσόζωα ορίσθηκαν για πρώτη φορά από τους A.M.A. Aguinaldo, J.M. Turbeville και άλλους το 1997, με βάση κυρίωςφυλογενετικά δέντρα που κατασκευάσθηκαν με χρήση χαρτογραφήσεως γονιδίων του 18S ριβοσωμικού RNA. Η ομάδα αμφισβητήθηκε αρχικώς από μία σημαντική μειοψηφία βιολόγων. Μερικοί υπεστήριζαν ομαδοποιήσεις με βάση πιο παραδοσιακές ταξινομικές τεχνικές, ενώ άλλοι αμφισβήτησαν την ερμηνεία των μοριακών δεδομένων. Το 2008 ωστόσο μια μεγάλη μελέτη από τους C.W. Dunn, A. Hejnol κ.ά. στήριξε ισχυρά την άποψη ότι τα εκδυσόζωα είναι κλάδος, δηλαδή μια ομάδα ειδών οργανισμών που αποτελείται από έναν κοινό πρόγονο και όλους τους απογόνους του. Η ομάδα υποστηρίζεται επίσης από μορφολογικά δεδομένα.
Χαρακτηριστικά
Το πλέον αξιοπρόσεκτο χαρακτηριστικό που συναντάται σε όλα τα εκδυσόζωα είναι η ύπαρξη ενός εύκαμπτου αλλά ανελαστικού περιβλήματος με συνήθως τρία στρώματα (τέσσερα στα βραδύπορα ) από οργανικό υλικό, που απορρίπτεται κατά περιόδους από το ζώο καθώς αυτό μεγαλώνει σε μέγεθος. Αυτή η διαδικασία απορρίψεως αποκαλείται «έκδυση» και έδωσε στα εκδυσόζωα την ονομασία τους. Τα εκδυσόζωα δεν φέρουν τριχίδια («βλεφαρίδες») για τη μετακίνησή τους και τα σπερματοζωάριά τους κινούνται αμοιβαδοειδώς, ενώ τα έμβρυά τους δεν υφίστανται σπειροειδή διαχωρισμό όπως στα περισσότερα άλλα πρωτοστόμια. Αρχικώς η ομάδα παρουσίαζε οδοντώσεις στο εσωτερικό του άνω τμήματος του πεπτικού σωλήνα, καθώς και έναν δακτύλιο ακίδων γύρω από το στοματικό άνοιγμα, αλλά αυτά τα χαρακτηριστικά έχουν χαθεί σε ορισμένες υποομάδες. Αναπνευστικό και κυκλοφορικό σύστημα διαθέτουν μόνο τα ονυχοφόρα και τα αρθρόποδα (συχνά απουσιάζουν στα μικρότερα αρθρόποδα, όπως στα ακάρεα). Σε όλες τις άλλες συνομοταξίες εκδυσόζωων αμφότερα τα συστήματα αυτά απουσιάζουν.
Φυλογενετική
Μερικές ομάδες όπως τα γαστρότριχα έχουν προταθεί ως πιθανά μέλη των εκδυσόζωων, αλλά δεν έχουν τα βασικά χαρακτηριστικά της ομάδας, οπότε σήμερα γενικως κατατάσσονται αλλού. Τα αρθρόποδα, τα ονυχοφόρα και τα βραδύπορα έχουν ομαδοποιηθεί μαζί στην ευρύτερη ομάδα παναρθρόποδα, επειδή διακρίνονται από το έντονα διαχωρισμένο σε μέρη σώμα τους. Οι Dunn κ.ά. πρότειναν το 2008 ότι τα βραδύπορα θα μπορούσαν να αποτελέσουν κοινή συνομοταξία με τα νηματώδη, αφήνοντας τα ονυχοφόρα ως την αδελφή ομάδα με τα αρθρόποδα. Από την άλλη, τα μη παναρθρόποδα εκδυσόζωα συναποτελούν όλα μαζί την ομάδα Κυκλονευράλια, αλλά συνήθως θεωρούνται παραφυλετικά, αντιπρόσωποι της πρωτόγονης καταστάσεως από την οποία εξελίχθηκαν τα παναρθρόποδα.
Μια ταξινομική των υποομάδων των εκδυσόζωων είναι η εξής:
(το «†» υποδηλώνει εξαφανισμένη σήμερα προϊστορική ομάδα)
Articulata
Σήμερα η ομαδοποίηση που προτάθηκε από τους Aguinaldo κ.ά. είναι σχεδόν γενικώς αποδεκτή, αντικαθιστώντας μια παλαιότερη υπόθεση ότι τα παναρθρόποδα θα πρέπει να ταξινομούνται μαζί με τους δακτυλιοσκώληκες σε μια oμάδα γνωστή με την ονομασία Articulata, και ότι τα εκδυσόζωα αποτελούν πολυφυλετική ομάδα. Ο Nielsen είχε προτείνει ότι μια πιθανή παραλλαγή είναι να θεωρηθούν τα εκδυσόζωα ως αδελφή ομάδα με τους δακτυλιοσκώληκες, αλλά αργότερα θεωρήσε ότι οι δύο ομάδες δεν είχαν σχέση μεταξύ τους. Η ένταξη των νηματωδών στα εκδυσόζωα αμφισβητήθηκε αρχικώς, αλλά από το 2003 και μετά διαμορφώθηκε μια ευρεία συναίνεση υπέρ της σημερινής ταξινομικής των εκδυσόζωων και το 2011 το Μετάλλιο Δαρβίνου-Wallace Medal δόθηκε στον Τζέιμς Λέικ για την ανακάλυψη της «νέας φυλογενετικής των ζώων», που αποτελείται από τα εκδυσόζωα, τα λοφοτροχόζωα και τα δευτεροστόμια.
Coelomata
Μία από τις επικρατούσες θεωρίες για την εξέλιξη των αμφίπλευρων ζώων πριν την ταξινόμηση του Aguinaldo βασιζόταν στη μορφολογία των κοιλοτήτων των σωμάτων τους. Υπήρχαν τρεις τύποι (εξελικτικές βαθμίδες) οργανώσεως: τα ακοιλώματα (χωρίς κύρια ή κεντρική κοιλότητα), τα ψευδοκοιλώματα (με μια μερική κοιλότητα) και τα ευκοιλώματα (με κεντρική κοιλότητα). Ο Adoutte και οι συνεργάτες του ήταν από τους πρώτους που υπεστήριξαν ισχυρά τα εκδυσόζωα. Με την εισαγωγή της μοριακής φυλογενετικής, η θεωρία της «κοιλωματικής» ταξινομήσεως εγκαταλείφθηκε, έστω και αν κάποια μοριακή φυλογενετική υποστήριξη για αυτή συνεχίσθηκε μέχρι το 2005 περίπου.
Σινισκόλα
Η Σινισκόλα είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 11.420 κάτοικοι και η πυκνότητα του πληθυσμού 57 κάτοικοι ανά τετραγωνικό χιλιόμετρο (31 Αυγούστου 2013). Βρίσκεται περίπου 160 χιλιόμετρα από την πρωτεύουσα της Σαρδηνίας Κάλιαρι και 45 χιλιόμετρα βορειοανατολικά από την πρωτεύουσα της επαρχίας Νουόρο.
Παραπομπές
Κατηγορία:Πόλεις της Σαρδηνίας Κατηγορία:Δήμοι της Επαρχίας του Νουόρο
Νέλλυ Κοράντι
Η Νέλλυ Κοράντι (ιταλικά: Nelly Corradi, 16 Δεκεμβρίου 1914-16 Απριλίου 1968) ήταν Ιταλίδα ηθοποιός και τραγουδίστρια της Όπερας.
Το κινηματογραφικό ντεμπούτο της το έκανε το 1934 στην ταινία του Μαξ Όφιλς Everybody's Woman.
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου
Μελανδρυΐδες
Οι μελανδρυΐδες (επιστημονική και λατινική ονομασία Melandryidae) είναι οικογένεια σκαθαριών, δηλαδή εντόμων που ανήκουν στην τάξη κολεόπτερα.
Γένη
Σήμερα αναγνωρίζονται γενικώς 44 γένη που ανήκουν στην οικογένεια μελανδρυΐδες, τα εξής (περιλαμβάνουν συνολικώς περισσότερα από εκατό είδη)   :
Εκτός αυτών των ζώντων σήμερα γενών, το γένος περιλαμβάνει και δύο εξαφανισμένα προϊστορικά γένη, τα Archaeoserropalpus και Pseudocuphosis (Nikitsky, 2002).
Αντρέ Σίρλε
Ο Αντρέ Σίρλε (γερμ. André Schürrle, γενν. 1990) είναι γερμανός ποδοσφαιριστής. Ανήκει στη Μπορούσια Ντόρτμουντ από τον Ιούλιο του 2016. Συμμετείχε στο Ευρωπαϊκό Πρωτάθλημα του 2012 και το 2016 και το παγκόσμιο Κύπελλο 2014 με την Εθνική Γερμανίας.
Παίζει στη θέση του επιθετικού, και κυρίως ως αριστερός. Εκτός αυτού έχει και ικανότητες κεντρικού επιθετικου. Υπερέχει χάρη στη ταχύτητα, την τεχνική του και την δύναμη στο σουτ.
Παραπομπές
Κατηγορία:Γερμανοί ποδοσφαιριστές Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές 1. ΦΣΦ Μάιντς 05 Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές ΦφΛ Βόλφσμπουργκ Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Γερμανοί ποδοσφαιριστές στο εξωτερικό Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Διοργανώσεις Ε.Π.Σ. Ξάνθης 2018–19
Για την περίοδο 2018–19, η Ένωση Ποδοσφαιρικών Σωματείων Ξάνθης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ξάνθης.
Η πρωταθλήτρια της ΕΠΣ Ξάνθης έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ξάνθης, αποκτά το δικαίωμα συμμετοχής στο Κύπελλο Ελλάδας.
Πρωτάθλημα
Η δομή του πρωταθλήματος της Ε.Π.Σ. Ξάνθης είναι η εξής:
Α Κατηγορία
Πρωταθλητής αναδείχθηκε ο Ηρακλής Νέου Ζυγού. Στη Β υποβιβάστηκαν η ΑΕ Ξάνθης και ο Αστέρς Μαγικού που αποχώρησε από το πρωτάθλημα.
Νικολάι Αμόσοφ
Ο  Miκολά Μιχαίλοβιτς Αμόσοφ, (Амосов Микола Михайлович;6 Δεκεμβρίου 1913, Όλκχοβο, Κυβερνείο του Νόβγκοροντ, Ρωσική Αυτοκρατορία – 12 Δεκεμβρίου 2002, Κίεβο, Ουκρανία ) ήταν Σοβιετικός και Ουκρανός γιατρός ρωσικής καταγωγής, καρδιοχειρουργός, εφευρέτης, συγγραφέας με τις καλύτερες πωλήσεις και λάτρεις της άσκησης, γνωστός για τις εφευρέσεις του για διάφορες χειρουργικές επεμβάσεις για τη θεραπεία της συγγενούς καρδιοπάθειας.
Διοργανώσεις Ε.Π.Σ. Ξάνθης 2018–19
Β Κατηγορία
Ελπίδα Γενησέας και Παύλος Μελάς Κουτσού προβιβάστηκαν στην Α κατηγορία.
Γ Κατηγορία
Στη Γ κατηγορία συμμετείχαν 7 ομάδες, η τελική τους κατάταξη ήταν ως εξής:
Νικολάι Αμόσοφ
Το 2008, ο Αμόσοφ κατέλαβε τη δεύτερη θέση στην κατάταξη των «μεγαλύτερων συμπατριωτών μας» από τους θεατές της τηλεοπτικής εκπομπής Οι σπουδαιότεροι Ουκρανοί.
Διοργανώσεις Ε.Π.Σ. Ξάνθης 2018–19
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ξάνθης.
Νικολάι Αμόσοφ
Βιογραφία
Το 1952, ο Αμόσοφ, ως εξέχων ειδικός στη χειρουργική του θώρακα, προσκλήθηκε στο Ινστιτούτο Φυματίωσης του Κίεβου, για να καθοδηγήσει την ειδικά δημιουργημένη κλινική θωρακικής χειρουργικής.
Διοργανώσεις Ε.Π.Σ. Ξάνθης 2018–19
Εξωτερικοί σύνδεσμοι
Κατηγορία:Ε.Π.Σ. Ξάνθης Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Νικολάι Αμόσοφ
Βιογραφία
Εδώ αποκαλύφθηκε πλήρως το πολύπλευρο ταλέντο του χειρουργού και ερευνητή, φυσιολόγου και μηχανικού, ήταν ιδιαίτερα καρποφόρο επιστημονικό, οργανωτικό, πρακτικό, εκπαιδευτικό και κοινωνικό.
Ο Αμόσοφ ήταν ένας από τους εμπνευστές της ευρείας εισαγωγής στη χειρουργική επέμβαση στη χώρα μας για ασθένειες των πνευμόνων, έχει κάνει πολλές νέες εξελίξεις σε αυτό το πρόβλημα. Η έρευνά του συνέβαλε στη βελτίωση της θεραπείας των ασθενειών των πνευμόνων. Το 1961, ο Αμόσοφ τιμήθηκε με το βραβείο Λένιν για το έργο της χειρουργικής των πνευμόνων.
Στο μέλλον, ο κύριος στόχος της εργασίας του Αμόσοφ ήταν η χειρουργική επέμβαση στην καρδιά. Το 1955 ήταν ο πρώτος στην Ουκρανία, που ξεκίνησε χειρουργική θεραπεία για καρδιακές παθήσεις, το 1958, ένας από τους πρώτους στη Σοβιετική Ένωση, που εισήγαγε στην πράξη τη μέθοδο της τεχνητής κυκλοφορίας του αίματος (το 1963), ο Αμόσοφ ήταν ο πρώτος στη Σοβιετική Ένωση που πραγματοποίησε την αντικατάσταση της μιτροειδούς βαλβίδας και το 1965 για πρώτη φορά στον κόσμο δημιούργησε και εισήγαγε στην πράξη την προσθετική αντιθρομβωτική καρδιακή βαλβίδα. Ο Αμόσοφ επεξεργάστηκε μια σειρά από νέες μεθόδους χειρουργικής θεραπείας των καρδιακών βλαβών, το αρχικό μοντέλο της μηχανής καρδιά-πνεύμονα. Η δουλειά του για τη χειρουργική αντιμετώπιση των καρδιακών παθήσεων κέρδισε ένα κρατικό βραβείο της Ουκρανίας (1988) χρυσά μετάλλια (1967, 1982) και το ασημένιο μετάλλιο (1978) της Έκθεσης Οικονομικών Επιτευγμάτων της ΕΣΣΔ.
Το 1983 η κλινική καρδιοχειρουργικής της Αμόσοφ αναδιοργανώθηκε στο Κίεβο Ινστιτούτο Καρδιοαγγειακής Χειρουργικής και στο Ουκρανικό Ρεπουμπλικανικό Καρδιοαγγειακό Χειρουργικό Κέντρο. Κάθε χρόνο, το ινστιτούτο πραγματοποιούσε περίπου 3.000 καρδιακές επεμβάσεις, συμπεριλαμβανομένων περισσότερων από 1500 - με κυκλοφορία αίματος εκτός σώματος. Ο Αμόσοφ ήταν ο πρώτος διευθυντής του Ινστιτούτου και από το 1988 - Επίτιμος Διευθυντής του Ινστιτούτου.
Το 1955, ο Αμόσοφ δημιούργησε και ηγήθηκε της πρώτης στην ΕΣΣΔ έδρας Θωρακικής Χειρουργικής για τις μεταπτυχιακές σπουδές και αργότερα της έδρας της Αναισθησιολογίας. Αυτές οι έδρες έχουν προετοιμάσει περισσότερους από 700 ειδικούς για την Ουκρανία και άλλες δημοκρατίες.
Μαζί με τη χειρουργική, ο Αμόσοφ έδωσε μεγάλη προσοχή σε σύγχρονα προβλήματα βιολογικής, ιατρικής και ψυχολογικής κυβερνητικής. Από το 1959 έως το 1990 ήταν επικεφαλής του Τμήματος Βιολογικής Κυβερνητικής στο Ινστιτούτο Κυβερνητικής. Υπό την ηγεσία του Αμόσοφ διεξήχθησαν βασικές μελέτες για την αυτορρύθμιση των καρδιακών συστημάτων και μελετήθηκαν τα θέματα της μηχανικής διάγνωσης των καρδιακών παθήσεων, η επεξεργασία και η δημιουργία φυσιολογικών μοντέλων του «εσωτερικού περιβάλλοντος», η ηλεκτρονική μοντελοποίηση βασικών ψυχικών λειτουργιών και έγιναν μερικοί κοινωνικο-ψυχολογικοί μηχανισμοί ανθρώπινης συμπεριφοράς. Με καινοτόμο προσέγγιση, οι πρωτότυπες απόψεις του Αμόσοφ αναγνωρίστηκαν ευρέως στη χώρα μας και στο εξωτερικό. Για την έρευνά του στον τομέα της Βιο-κυβερνητικής το 1978 και 1997 του απονεμήθηκε το Κρατικό Βραβείο της Ουκρανίας.
Στις νομοθετικές εκλογές του 1989 της Σοβιετικής Ένωσης εξελέγη στο Κογκρέσο των Λαϊκών Αντιπροσώπων της Σοβιετικής Ένωσης ως ανεξάρτητος υποψήφιος στο Κίεβο (είχε δηλώσει την υποστήριξή του στο Λαϊκό Κίνημα της Ουκρανίας). Ο Αμόσοφ πίστευε ότι η δυτική κοινωνία έπρεπε να χρησιμεύσει ως ένα πρωτότυπο για την ΕΣΣΔ.
Ο Αμόσοφ είναι ο συγγραφέας περισσότερων από 400 επιστημονικών δημοσιεύσεων, συμπεριλαμβανομένων 19 μονογραφιών. Ορισμένες μονογραφίες επανεκτυπώθηκαν στις ΗΠΑ, την Ιαπωνία, τη Γερμανία και τη Βουλγαρία.
Στο Ινστιτούτο του παρουσιάστηκαν 40 διδακτορικοί τίτλοι και πάνω από 150 επιστημονικές διδακτορικές διατριβές, πολλοί από αυτούς είναι επικεφαλής μεγάλων επιστημονικών κέντρων στο SSR της Ουκρανίας και σε άλλες δημοκρατίες της Σοβιετικής Ένωσης. Αξίζει να σημειωθεί ότι υπό την ηγεσία του Αμόσοφ, ένας από τους μαθητές του, Βίκτωρ Σκούμιν, ανακάλυψε μια προηγουμένως άγνωστη ασθένεια. Τώρα ονομάζεται σύνδρομο Σκούμιν (μία διαταραχή του κεντρικού νευρικού συστήματος ορισμένων ασθενών μετά από προσθετική βαλβίδα καρδιάς).
Ο Ν. Αμόσοφ ήταν μέλος του Προεδρείου του Διοικητικού Συμβουλίου της Ουκρανικής Εταιρείας Χειρουργών και Καρδιολόγων, της Διεθνούς Ένωσης Χειρουργών και Καρδιολόγων, της Διεθνούς Ένωσης Χειρουργών και της Διεθνούς Εταιρείας Καρδιοαγγειακών Χειρουργών, της Διεθνούς Εταιρείας Ιατρικής Κυβερνητικής, Επιστημονικού Συμβουλίου σχετικά με την Κυβερνητική της Ουκρανίας, μέλος των συντακτικών συμβουλίων ορισμένων εγχώριων και ξένων περιοδικών.
Το επιστημονικό του έργο ο Αμόσοφ το συνδύασε με μια μεγάλη κοινωνική δραστηριότητα. Ήταν μέλος του Ανώτατου Σοβιέτ της Σοβιετικής Ένωσης πέντε φορές.
Κληρονομιά
Το 2003, οι δρόμοι στο Κίεβο πήραν το όνομά τους από τον Αμόσοφ και η Εθνική Ακαδημία Επιστημών της Ουκρανίας δημιούργησε το Βραβείο Μύκολα Αμόσοφ, το οποίο απονέμεται για τα σημαντικά επιστημονικά έργα στον τομέα της καρδιοαγγειακής χειρουργικής και της μεταμόσχευσης.
Τιμές και βραβεία
Ο Αμόσοφ ήταν ο παραλήπτης πολλών παρασήμων, όπως ο Ήρωας του σοσιαλιστικού Εργατικού τίτλου, δύο Τάγματα του Λένιν, το Τάγμα του Πατριωτικού Πολέμου, δύο Τάγματα του Ερυθρού Αστέρα και το Βραβείο Λένιν. Το 2008 αναγνωρίστηκε ως δεύτερος μετά τον Γιάροσλαβ Α' τον Σοφό μεταξύ των Μεγάλων Ουκρανών από μια δημόσια δημοσκόπηση, που πραγματοποιήθηκε για την τηλεοπτική εκπομπή Οι σπουδαιότεροι Ουκρανοί.
Εξωτερικοί σύνδεσμοι
Κατηγορία:Ρώσοι εφευρέτες Κατηγορία:Ουκρανοί ιατροί Κατηγορία:Ουκρανοί συγγραφείς Κατηγορία:Σελίδες με μη επιθεωρημένες μεταφράσεις Κατηγορία:Νικητές βραβείου Λένιν
Άτσο Ζ΄ των Έστε
Ο Άτσο Ζ΄, ιταλ. Azzo VIΙ, (1205 – 1264) από τον Οίκο των Έστε, ήταν μαρκήσιος της Φερράρα (1215-22, 1240-64). Τον αποκαλούσαν και Άτσο Ζ΄ ο νέος (novello).
Βιογραφία
Ήταν ο δευτερότοκος γιος του Άτσο ΣΤ΄ μαρκήσιου του Έστε και της Ελίζα Αλντομπραντίνι.
Έγινε ο αρχηγός των Γουέλφων, οπαδών του πάπα εναντίον του βασιλιά της Γερμανίας, στην μαρκιωνία της Ανκόνα και εναντιώθηκε στον Φρειδερίκο Β΄ των Χοενστάουφεν. Το 1242 νίκησε τον Ετσελίνο Β΄ κόμη του Ρομάνο και κατέλαβε τη Φερράρα, όπου εγκαταστάθηκε ως κυρίαρχος της πόλης. Η απόγονοί του διατήρησαν την εξουσία ως την ύστερη Αναγέννηση. Το 1251 ο Φρειδερίκος Β΄ αιχμαλώτισε τον γιο του Άτσο Ζ΄, τον Ρινάλντο των Έστε με τη σύζυγό του και τους φυλάκισε, όπου απεβίωσαν δηλητηριασμένοι.
Το 1259 ο Άτσο Ζ΄ νίκησε πάλι τον Ετσελίνο Β΄ και το στρατό του των Γιβελλίνων, στη μάχη του Κασάνο. Ο γιος του, o Ρινάλντο είχε ένα νόθο τέκνο, τον Ομπίτσο Β΄. Επειδή ο Άτσο Ζ΄ δεν είχε άλλους απογόνους, τον όρισε διάδοχό του στη μαρκιωνία της Φερράρα. Απεβίωσε το 1264 και τον διαδέχθηκε ο εγγονός του Ομπίτσο Β΄.
Οικογένεια
Νυμφεύτηκε πρώτα το 1221 με τη Τζοβάννα και είχε γιο τον:
Αργότερα νυμφεύτηκε για δεύτερη φορά, με τη Μαμπίλια Παλλαβιτσίνι.
Είχε και δύο εκτός γάμου τέκνα:
Παραπομπές-Υποσημειώσεις
Κατηγορία:Οίκος των Έστε Κατηγορία:Μαρκήσιοι της Φερράρα
Λουδοβίκος της Μπέζα
Οικογένεια
thumb|250px|left|Ο Λουδοβίκος της Μπέζα ως Ινφάντης (1516) Δεν νυμφεύτηκε. Από την Γιολάντε Γκόμες, μία προσήλυτη (pelicana), κόρη τού Πέντρο Γκόμες από την Έβορα, είχε φυσικά τέκνα:
Μερικοί λένε, ότι τελικά παντρεύτηκαν και έτσι νομιμοποίησαν τα τέκνα τους. Η Γιολάντα λέγεται, ότι απεβίωσε μοναχή στο Αλμόστερ τού Σανταρέμ το 1568.
Πηγές
Κατηγορία:Οίκος των Αβίς
Φερδινάνδος της Γκουάρντα
Ο Φερδινάνδος, πορτογαλ. Fernando (6 Ιουνίου 1507 - 7 Νοεμβρίου 1534) από τον Οίκο των Καπετιδών-Πορτογαλίας-Αβίς ήταν δούκας της Γκουάρντα (1530-34).
Βιογραφία
Έκανε γάμο το 1530 με τη Γκουιομάρ Κοουτίνο 5η κόμισσα της Μαριάλβα και 3η τού Λοουλέ, μία πλούσια κληρονόμο από ευγενή οικογένεια της Πορτογαλίας. Ο γάμος κανονίστηκε από τον πρωτότοκο αδελφό του Ιωάννη Γ΄ της Πορτογαλίας. Το ζεύγος εγκαταστάθηκε στο Αμπράντες, όπου γεννήθηκαν τα τέκνα τους. Η κόρη του απεβίωσε τον Οκτώβριο τού 1534, τριών ετών. Ένα μήνα μετά απεβίωσε και ο Φερδινάνδος στο Αμπράντες σε ηλικία 27 ετών και τάφηκε στον εκεί ναό τού Αγ. Δομίνικου. Η χήρα του απεβίωσε ένα μήνα μετά.
Οικογένεια
Νυμφεύτηκε το 1530 τη Γκουιομάρ Κοουτίνο 5η κόμισσα της Μαριάλβα και 3η κόμισσα τού Λοουλέ και είχε τέκνα:
Πηγές
Κατηγορία:Οίκος των Αβίς
Ποιος Μπομπ; Τι Σφουγγαράκης;
Το «Τι απέγινε ο Μπομπ;» (αγγλικά: What Ever Happened to SpongeBob?, γνωστό και ως «Ποιος Μπομπ; Τι Σφουγγαράκης;») είναι το 21ο επεισόδιο του πέμπτου κύκλου και το 98ο συνολικά επεισόδιο της Αμερικανικής τηλεοπτικής σειράς κινουμένων σχεδίων Μπομπ Σφουγγαράκης. Προβλήθηκε στο Nickelodeon των Ηνωμένων Πολιτειών στις 13 Οκτωβρίου 2008. Εκτός Ηνωμένων Πολιτειών, το επεισόδιο έκανε πρεμιέρα το καλοκαίρι του επόμενου έτους, ως μέρος της καμπάνιας για τα 10α γενέθλια της σειράς, με τίτλο Σκέψου Χαρούμενα!: Η Χρονιά του Μπομπ.
Το σενάριο ανέλαβαν οι Κέισι Αλεξάντερ, Ζευς Σέρβας και Στίβερ Μπανκς. Το επεισόδιο σκηνοθετήθηκε από τους Τομ Γιασούμι και τον επόπτη σκηνοθέτη Άλαν Σμαρτ. Το επεισόδιο περιλαμβάνει έκτακτη εμφάνιση από τον Ρέι Λιότα, ο οποίος δανείζει τη φωνή του στον αρχηγό των Φουσκοθραυστών. Η πρεμιέρα του επεισοδίου έλκυσε ένα μέσο 7.7 εκατομμυρίων θεατών, αλλά είχε μεικτές και αρνητικές κριτικές.
Πλοκή
Ο Μπομπ ξυπνά όπως συνήθως και θέλει να περάσει χρόνο με τους φίλους του· αντ' αυτού, καταλήγει να τους θυμώσει. Ο Μπομπ αποφασίζει να φύγει από τον Βυθό του Μπικίνι, πιστεύοντας ότι οι φίλοι του τώρα τον μισούν, δεδομένου ότι ο καθένας τους τον έχει αποκαλέσει «ανόητο αγόρι». Ενώ φεύγει, πέφτει από έναν γκρεμό και χτυπάει το κεφάλι του, παθαίνοντας αμνησία. Πίσω στον Βυθό, οι φίλοι του νιώθουν άσχημα που τον έκαναν να φύγει, με εξαίρεση τον Καλαμάρη, που χαίρεται για την απουσία του Σφουγγαράκη. Τα πράγματα χειροτερεύουν όταν στη πόλη ξεσπά χάος, καθώς χωρίς τον Μπομπ δεν μαγειρεύονται Καβουροπάτι.
Προτού κατευθυνθεί προς την Πόλη του Νέου Φυκιού, ο Μπομπ συναντά ένα ζευγάρι ψάρια που του δίνουν το όνομα Μπομπ Τυροκέφαλος Καφεπατελονής· οι δυο τους τρέχουν έντρομοι αφού συνειδητοποιήσουν ότι έχει ένα μπουκάλι για σαπουνόφουσκες. Η συνήθεια του να κάνει φούσκες γίνεται αντιληπτή στους κατοίκους, οι οποίοι τον φοβούνται για αυτό, και κατά συνέπεια αδυνατεί να βρει δουλειά. Πίσω στον Βυθό του Μπικίνι, ο Καλαμάρης, έχοντας ως πρόθεση να παραμείνει άφαντος ο Μπομπ, καταστρέφει εσκεμμένα μια εφεύρεση της Σάντυ με την οποία μπορεί να εντοπιστεί. Ο Κος Καβούρης τον προσλαμβάνει να βρει τον Σφουγγαράκη, με μια αντίκα αυγού Φαμπερζέ ως ανταμοιβή. Εν τω μεταξύ, οι φούσκες που κάνει ο Μπομπ τον φέρνουν αντιμέτωπο με τους «Φουσκοθραύστες», μια συμμορία που έχει απαγορεύσει τις φούσκες στην Πόλη, καθώς η σαπουνάδα που εκλύεται από το σκάσιμο τους, τους προκαλεί τύφλωση. Ο Μπομπ χρησιμοποιεί τις ικανότητές του για να τους ξεφορτωθεί, φτιάχνοντας μια τεράστια φούσκα με την οποία τους παγιδεύει και τους απομακρύνει. Ο Μπομπ ανταμείβεται και γίνεται δήμαρχος της Πόλης του Νέου Φυκιού.
Οι Σάντυ, Πάτρικ και Καλαμάρης μαθαίνουν ότι ο Μπομπ έγινε ο νέος δήμαρχος, και πηγαίνουν στην Πόλη να τον φέρουν πίσω. Ο Μπομπ, ο οποίος βρίσκεται εν μέσω δημόσιου λόγου, αδυνατεί να θυμηθεί ποιοι είναι. Καταφέρνουν να πάρουν τον Σφουγγαράκη και να τον φέρουν στον Τραγανό Κάβουρα, παρά τη θέληση του. Ο Καλαμάρης, κατευτυχισμένος που θα ξαναφύγει τελικά ο Μπομπ, απαιτεί το φανταχτερό αυγό από τον Κο Καβούρη· κατά λάθος γλιστράει και πέφτει στο κεφάλι του Μπομπ, προκαλώντας την ανάκτηση της μνήμης του. Ο Μπομπ δεν μετανοεί για την απόφαση του. Ξαφνικά προβάλλεται έκτακτο δελτίο το οποίο καταγράφει τη δυσαρέσκεια των κατοίκων έπειτα της άρσης του άγραφου νόμου απαγόρευσης δημιουργίας φουσκών, καθώς προκαλούν προβλήματα όρασης. Ο Μπομπ αλλάζει γνώμη και παραμένει στον Βυθό του Μπικίνι. Το επεισόδιο τελειώνει με τον Καλαμάρη να αφαιρεί τον εγκέφαλό του και να τον πετάει στον κάδο απορριμάτων.
Παραγωγή
Το «Τι απέγινε ο Μπομπ;», επίσης γνωστό ως «Ποιος Μπομπ; Τι Σφουγγαράκης;», ήταν ένα ειδικό επεισόδιο σε σενάριο των Κέισι Αλεξάντερ, Ζευς Σέρβας και Στίβερ Μπανκς. Ο επόπτης σκηνοθέτης του επεισοδίου ήταν ο Άλαν Σμαρτ. Οι Αλεξαντερ και Σέρβας δούλεψαν επίσης ως σκηνοθέτες του εικονογραφημένου σεναρίου. Το επεισόδιο ανακοινώθηκε από το Nickelodeon στις 24 Σεπτεμβρίου 2008 σε δελτίο τύπου. Σύμφωνα με το δελτίο, ο Μπομπ «περιπλανιέται στον ωκεανό, ως ένας ξένος όπως εκείνος πιστεύει», και βρίσκεται σε δύσκολη θέση στην Πόλη του Νέου Φυκιού, όπου βρίσκεται αντιμέτωπος με τον αρχηγό της Συμμορίας, τον χαρακτήρα του Λιότα.
Παραλία Αυλίδας
Για συνώνυμους οικισμούς στην Ελλάδα δείτε το λήμμα: Παραλία (αποσαφήνιση)
Ποιος Μπομπ; Τι Σφουγγαράκης;
Παραγωγή
Στις Ηνωμένες Πολιτείες, το επεισόδιο προβλήθηκε στις 13 Οκτωβρίου του 2008. Από τις 3 Οκτωβρίου 2008, το TurboNick περιείχε μια ειδική λίστα αναπαραγωγής αφιερωμένη στο επεισόδιο. Αυτή η λίστα περιείχε ένα απόσπασμα του επεισοδίου, θεματικά επεισόδια, περιεχόμενο σύντομης διαρκείας, μουσικά βίντεο κλιπ, καθώς και βίντεο άμεσης επανάληψης του επεισοδίου που θα δημοσιευόταν μετά το τέλος της τηλεοπτικής πρεμιέρας του. Το 2008 το Nick.com κυκλοφόρησε ένα παιχνίδι ονόματι «SpongeBob SquarePants: WhoBob WhatPants?» για τον εορτασμό της τηλεοπτικής προβολής του επεισοδίου. Το επεισόδιο περιλαμβάνει επίσης το εμβληματικό ναυτικό τραγούδι αρχής της σειράς, με τον στίχο «SpongeBob SquarePants!» παραλλαγμένο σε «WhoBob WhatPants!». Στην Κορεάτικη έκδοση, ο γνωστός τραγουδιστής Ιούν Τζι Γουν ερμήνευσε το τραγούδι τίτλων μαζί με παιδιά επιλεγμένα από ακροάσεις, για τον εορτασμό της πρεμιέρας του επεισοδίου στη Νότια Κορέα· το τραγούδι συνεχίζει να παίζεται σε προβολές στο κορεάτικο Nickelodeon.
Παραλία Αυλίδας
Η Παραλία Αυλίδας είναι παραθαλάσσια κωμόπολη της Περιφερειακής Ενότητας Ευβοίας σε υψόμετρο 5 μέτρα.
Ποιος Μπομπ; Τι Σφουγγαράκης;
Παραγωγή
Εκτός από το σύνηθες καστ, συμμετείχε και ο Ρέι Λιότα στο επεισόδιο, δανείζοντας τη φωνή του στον αρχηγό της συμμορίας των Φουσκοθραυστών της Πόλης του Νέου Φυκιού.
Παραλία Αυλίδας
Γεωγραφία - Ιστορία
Η Παραλία Αυλίδας βρίσκεται στην ηπειρωτική Στερεά Ελλάδα, στις δυτικές ακτές του Νότιου Ευβοϊκού κόλπου και προς τα όρια με την Περιφερειακή Ενότητα Βοιωτίας (Δήλεσι). Απέχει (οδηγικά) 16 χλμ. νότια της Χαλκίδας, 8 χλμ. ΒΑ. από τον κόμβο Σχηματαρίου του Αυτοκινητόδρομου 1 (Αθήνα - Θεσσαλονίκη - Εύζωνοι) και 44 χλμ. Α.-ΒΑ. από τη Θήβα. Είναι δημοφιλές τουριστικό θέρετρο της Θήβας και Αθήνας με παραλία μήκους 6 χιλιομέτρων, θάλασσα με αβαθή νερά, γραφικό λιμανάκι για μικρές βάρκες, ενοικιαζόμενα δωμάτια και κατοικίες καθώς και πολλά κέντρα εστίασης (ταβέρνες, ουζερί, καφετέριες κλπ.). Σε κοντινό λόφο της περιοχής έχουν βρεθεί λείψανα προϊστορικών συνοικισμών και μυκηναϊκών τάφων. Η παλιά ονομασία του χωριού είναι Δράμεσι και έτσι αναφέρεται επίσημα το 1835 να προσαρτάται στον τότε δήμο Αυλίδος που υπαγόταν στο νομό Αττικής και Βοιωτίας. Το 1926 με το ΦΕΚ 296Α - 06/09/1926 ορίζεται έδρα της νεοϊδρυθείσας κοινότητας Δράμεσι και το 1927 με το ΦΕΚ 179Α - 30/08/1927 μετονομάστηκε σε Παραλία. Το 1940 το όνομα του οικισμού διορθώνεται σε Παραλία Αυλίδος ενώ το 1974 υπάγεται οριστικά στο νομό Ευβοίας. Σύμφωνα με το πρόγραμμα Καλλικράτης αποτελεί τη δημοτική κοινότητα Παραλίας Αυλίδος που υπάγεται στη δημοτική ενότητα Αυλίδος του Δήμου Χαλκιδέων και σύμφωνα με την απογραφή του 2011 έχει 3.115 μόνιμους κατοίκους.
Παραπομπές
Κατηγορία:Χωριά του νομού Εύβοιας Κατηγορία:Δήμος Χαλκιδέων
Ποιος Μπομπ; Τι Σφουγγαράκης;
Παραγωγή
Η Odeon κυκλοφόρησε το ελληνικό DVD του επεισοδίου τον Οκτώβριο του 2009. Το ελληνικό DVD περιλαμβάνει επίσης τα επεισόδια του τρίτου κύκλου «Απαγορεύεται η Είσοδος στα Μικρούλικα», «Ο Καλαμαρίλιαμ Επιστρεφει», «Ρομποτο-κάβουρας», «Νάνι νάνι το Μωρό να κάνει», «Οι Βρεγμένοι Ζωγράφοι» και «Βίντεο Εκπαίδευσης». Το επεισόδιο κυκλοφόρησε επίσης στο 6ο DVD του πέμπτου κύκλου στις 22 Μαρτίου 2015, ως ένθετο του Ελεύθερου Τύπου της Κυριακής.
Ένα βιβλίο βασισμένο στο επεισόδιο και ένα βιβλίο ζωγραφικής κυκλοφόρησαν τον Σεπτέμβριο του 2009 από τις εκδόσεις Μίνωας.
Αποδοχή
Το «Τι απέγινε ο Μπομπ;» παρακολουθήθηκε από 7.7 εκατομμύρια θεατές. Κατά συνέπεια, το πρόγραμμα ήταν το πιο προβεβλημμένο ψυχαγωγικό πρόγραμμα εκείνη τη βραδιά. Επίσης το επεισόδιο ήταν το πιο προβεβλημμένο πρόγραμμα (όλων των κατηγοριών) στις ΗΠΑ εκείνη τη βραδιά, μετά το Monday Night Football του ESPN. Παρά τα υψηλά νούμερα τηλεθέασης, το επεισόδιο είχε μεικτές και αρνητικές κριτικές. Η Μάντι Πουμίλια είπε ότι το επεισόδιο ήταν «εξαιρετικά αστείο και διασκεδαστικό. Δεν είχα δει τον Σφουγγαράκη τελευταία, αλλά τα αστεία στο επεισόδιο έφεραν περισσότερα γέλια απ' όσα 'χα σε μια μέρα».
Ο Μάξι Ζευς του Toon Zone παρέθεσε το επεισόδιο ως παράδειγμα της παρακμής της σειράς. Η Λέσλι Άσλιμαν του Yahoo! Voices έγραψε «Πρέπει να το δω το επεισόδιο όπως το 'Φίλος ή Εχθρός'. Ενώ το 'Ποιος Μπομπ; Τι Σφουγγαράκης;' δουλεύει καλά ως μια συνηθισμένη ιστορία για το Μπομπ Σφουγγαράκη, δεν είμαι πεισμένη ότι έπρεπε να διαφημιστεί ως ειδικό επεισόδιο. Η πλοκή είχε προοπτική για ειδικό επεισόδιο, αλλά δεν αξιοποιήθηκε στο τελικό προϊόν». Ο Ρόι Ραμπ του DVD Verdict είπε, «Με κάνει να λυπάμαι η σκέψη πως κάτι τόσο ευχάριστο έχει καταλήξει σε κάτι τόσο κουραστικό». Ο Πολ Μέιβις του DVD Talk είπε, «Με ένα σενάριο φτωχό σε αστεία, το 'Τι απέγινε ο Μπομπ;' ίσως να επιβεβαιώνει μια τάση που αντιλήφθηκα προηγουμένως στο τελευταίο καρτούν το Μπομπ που είχε το δικό του DVD, Ο Μπελάς της Δύσης: τα μικρού μήκους κινούμενα σχέδια αρχίζουν και γίνονται βαρετά. Και το 'Τι απέγινε ο Μπομπ;' είναι ακόμα λιγότερα αστείο από το 'Ο Μπελάς της Δύσης'», προσθέτοντας ότι το επεισόδιο «δεν είναι καλό σημάδι».
Εξωτερικοί σύνδεσμοι
Κατηγορία:Επεισόδια Μπομπ Σφουγγαράκης
Ερρίκος Θ΄ του Λούμπιν
Ο Ερρίκος Θ΄, πολων. Henryk IX lubiński (1369 - 9 Ιανουαρίου 1419 ή 10 Ιουλίου 1420) από τον Οίκο των Πιαστ-Σιλεσίας ήταν δούκας του Μπζεκ/Μπρηγκ (1399-1400, μαζί με τον αδελφό του από το 1400), δούκας του Λούμπιν/Λύμπεν, Χόυνουφ/Χάυναου & Ολάβας/Όλαου.
Βιογραφία
Ήταν ο πρωτότοκος γιος του Ερρίκου Ζ΄ δούκα του Μπζεγκ και της Ελένης, κόρης του Όθωνα Ε΄ κόμη του Όρλαμυντε.
Οικογένεια
Νυμφεύτηκε το 1396 την Άννα των Πιαστ-Σιλεσίας-Οπόλε (πριν το 1374 - 1405/20;), κόρη του Πσεμύσλαφ Α΄ Νόσακ δούκα του Τσέσυν και είχε τέκνα:
Αναφορές σε πηγές
Κατηγορία:Οίκος των Πιαστ-Σιλεσίας
Nel blu dipinto di blu
Το Nel blu dipinto di blu (γνωστό διεθνώς και ως Volare) είναι τραγούδι που ερμηνεύεται από τον Ιταλό τραγουδιστή Ντομένικο Μοντούνιο. Το τραγούδι, αφού πρώτα κέρδισε το Φεστιβάλ του Σαν Ρέμο, εκπροσώπησε την Ιταλία στον Διαγωνισμό Τραγουδιού Eurovision 1958.
Κατηγορία:Ιταλικά τραγούδια Κατηγορία:Τραγούδια του 1958 Κατηγορία:Singles του 1960 Κατηγορία:Singles του 1958 Κατηγορία:Singles της Decca Records Κατηγορία:Νούμερο 1 singles στα Billboard Hot 100
Αλφόνσος δε λα Θέρδα ο Ισπανός
Ο Αλφόνσος δε λα Θέρδα ο Ισπανός, ισπαν. Afonso de la Cerda (1289-1327) από τον Οίκο της Ιβρέας-Καστίλης ήταν αρχιδιάκονος στο Παρίσι, βαρόνος του Λουνέλ και κύριος της Ταφάλλα & Καπαρρόζο.
Ρόμαν Βάιντενφελλερ
Ο Ρόμαν Βάιντενφελλερ (γερμ. Roman Weidenfeller, γενν. 1980) είναι Γερμανός πρώην ποδοσφαιριστής περισσότερο γνωστός για την πορεία του στην Μπορούσια Ντόρτμουντ. Συμμετείχε στην εθνική ομάδα της Γερμανίας στη Βραζιλία το 2014 και κατέκτησε το παγκόσμιο κύπελλο.
Αλφόνσος δε λα Θέρδα ο Ισπανός
Βιογραφία
Ήταν ο πρωτότοκος γιος τού Αλφόνσου δε λα Θέρδα τού Αποκληρωμένου, βαρόνου τού Λουνέλ και της Ματθίλδης των Μπριέν, κόρης τού Ιωάννη Α΄ κόμη του Ε.
Ρόμαν Βάιντενφελλερ
Παραπομπές
Κατηγορία:Γερμανοί ποδοσφαιριστές Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές Μπορούσια Ντόρτμουντ Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές 1. ΦΚ Καϊζερσλάουτερν Κατηγορία:Ποδοσφαιριστές Μπούντεσλιγκα Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Αλφόνσος δε λα Θέρδα ο Ισπανός
Βιογραφία
Ο Αλφόνσος ο Ισπανός έγινε αρχιδιάκονος τού Παρισιού το 1322, βαρόνος τού Λουνέλ το 1324 και κύριος της Ταφάλλα & Καπαρρόζο. Απεβίωσε σε ηλικία 38 ετών.
Οικογένεια
Νυμφεύτηκε την Ισαβέλλα ντ' Αντουάνζ υποκόμισσα τού Γκεντ, κόρη τού Ούγου Δ΄ κυρίου τού Αντουάνζ και της Μαρίας υποκόμισσας του Γκεντ και είχε τέκνα:
Πηγές
Κατηγορία:Καστιλιανός Οίκος της Ιβρέας
Σεμέν Γλούζμαν
Ο Σεμέν (Συμεών) Φισέλεβιτς Γλούζμαν (Семе́н Фі́шельович Глу́зман, Семён Фи́шелевич Глу́зман; γεννήθηκε στις 10 Σεπτεμβρίου 1946, Κίεβο) είναι Ουκρανός ψυχίατρος και ακτιβιστής για τα ανθρώπινα δικαιώματα.
Είναι επίσης πρόεδρος και ιδρυτής της Ουκρανικής Ψυχιατρικής Εταιρείας, ιδρυτής του Αμερικανικού-Ουκρανικού Γραφείου για τα Ανθρώπινα Δικαιώματα, διευθυντής του Διεθνούς Κέντρου Ιατρικής Αποκατάστασης για τα Θύματα του Πολέμου και των ολοκληρωτικών καθεστώτων, μέλος του Συμβουλίου Εμπειρογνωμόνων στο Υπουργείο Εργασίας και Κοινωνικής Πολιτικής της Ουκρανίας. Είναι επίσης συμπρόεδρος της Επιτροπής Babi Yar και πρώην αντιφρονών και πολιτικός κρατούμενος. Έχει μεταπτυχιακό τίτλο σπουδών.
Βιογραφία
Ο πατέρας του Φίσελ Αμπράμοβιτς Γλούζμαν (1904-1987) ήταν γιατρός ιατρικών επιστημών. Το 1968, αποφοίτησε από το Ιατρικό Ινστιτούτο του Κιέβου. Μετά την αποφοίτησή του, ο Γλούζμαν άρχισε να εργάζεται σε ψυχιατρικά νοσοκομεία της Ουκρανίας και του προσφέρθηκε θέση στο Ειδικό Ψυχιατρικό Νοσοκομείο Ντνιπροπετρόφσκ σε μια πόλη, που δεν απέχει πολύ από τη Μαύρη Θάλασσα.
Ο Συμεών Γλούζμαν ήταν ο πρώτος ψυχίατρος στη Σοβιετική Ένωση, που αντιτάχθηκε ανοιχτά στη σοβιετική κατάχρηση ψυχιατρικής εναντίον των αντιφρονούντων. Το 1971, ο Γλούζμαν έγραψε μια ερήμην ψυχιατρική έκθεση για τον στρατηγό Πέτρο Γκριγκορένκο, ο οποίος μίλησε κατά των παραβιάσεων των ανθρωπίνων δικαιωμάτων στη Σοβιετική Ένωση. Ο Γλούζμαν κατέληξε στο συμπέρασμα ότι ο Γκριγκορένκο ήταν ψυχικά υγιής και είχε μεταφερθεί σε ψυχιατρεία για πολιτικούς λόγους. Στα τέλη της δεκαετίας του 1970 και στις αρχές της δεκαετίας του 1980, ο Γλούζμαν αναγκάστηκε να υπηρετήσει επτά χρόνια στο στρατόπεδο εργασίας και τρία χρόνια στην εξορία της Σιβηρίας για την υπεράσπιση του Γκριγκορένκο κατά της κατηγορίας της φρενοβλάβειας. Στις 28 Νοεμβρίου 1977, η Διεθνής Αμνηστία πρόσθεσε τον Γλούζμαν στη λίστα 92 μελών του ιατρικού επαγγέλματος, που φυλακίστηκαν για τις πολιτικές τους πεποιθήσεις. Ενώ βρισκόταν στη φυλακή, ο Γλούζμαν και ο σύντροφος κρατούμενος Βλάντιμιρ Μπουκόφσκι έγραψαν από κοινού Ένα εγχειρίδιο για την Ψυχιατρική για τους Διαφωνούντες, που δημοσιεύτηκε στα ρωσικά, αγγλικά, γαλλικά,  ιταλικά,  γερμανικά,  δανικά.
Τη δεκαετία του 1980 ο Γλούζμαν (που είναι Εβραίος) απέρριψε  προσφορές να  μεταναστεύσει στο Ισραήλ από "ανθρώπους, που στάλθηκαν από αμερικανικές συναγωγές " και ακόμη και από σοβιετικούς αξιωματούχους.
Αναγνωρίζοντας το θάρρος και τη δέσμευσή του για την δεοντολογία στην ψυχιατρική, ο Γλούζμαν  έλαβε τον τίτλο Διακεκριμένου Συνεργάτη της Αμερικανικής Ένωσης Ψυχιατρικής και τον τίτλο Επίτιμου Μέλους του Βασιλικού Κολλεγίου Ψυχιατρών το 1980.
Το 2008, ο Συμεών Γλούζμαν τιμήθηκε με το Βραβείο της Γενεύης για τα Ανθρώπινα Δικαιώματα στην Ψυχιατρική, που του απονεμήθηκε στο XIV Συνέδριο της Παγκόσμιας Ψυχιατρικής Εταιρείας στην Πράγα για το εξαιρετικό θάρρος και την προσήλωση στα ιδανικά του ανθρωπισμού, για την αποκήρυξη της χρήσης της ψυχιατρικής κατά των πολιτικών αντιφρονούντων καθώς επίσης για τη διάδοση των ηθικών αρχών κατά τη διάρκεια της μεταρρύθμισης της υπηρεσίας ψυχικής υγείας στην Ουκρανία.
Ο Γλούζμαν συνέταξε πολλές ερευνητικές εργασίες, που κάλυπταν την ψυχιατρική στην Ουκρανία, τις συνέπειες στην υγεία του ατυχήματος στο Τσερνομπίλ, τις αντιλήψεις τους για τον κίνδυνο, τον ιδεασμό αυτοκτονίας, τη  βαριά χρήση αλκοόλ, την εξάρτηση από τη νικοτίνη, την επιθετική συμπεριφορά των ερωτικών συντρόφων.
Εξωτερικοί σύνδεσμοι
Κατηγορία:Εβραίοι της Ουκρανίας Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με πηγές CS1 στα Ουκρανικά (uk) Κατηγορία:Ουκρανοί επιστήμονες Κατηγορία:Ουκρανοί ιατροί
Αλφόνσος, καρδινάλιος-πρίγκιπας της Πορτογαλίας
Ο Αλφόνσος, πορτογαλ. Afonso (23 Απριλίου 1509 - 21 Απριλίου 1540) από τον Οίκο των Καπετιδών-Πορτογαλίας-Αβίς ήταν πρίγκιπας της Πορτογαλίας, αρχιεπίσκοπος της Λισσαβόνας και καρδινάλιος.
Βιογραφία
Ήταν ο τέταρτος γιος τού Εμμανουήλ Α΄ της Πορτογαλίας και της Μαρίας των Τραστάμαρα, κόρης τού Φερδινάνδου Β΄ της Αραγωνίας.
Τάφηκε αρχικά στον καθεδρικό της Λισσαβόνας και έπειτα η σορός του μεταφέρθηκε στη μονή Χερόνιμος.
Εξωτερικοί σύνδεσμοι
Κατηγορία:Οίκος των Αβίς
Vanglaini
Η Vanglaini είναι εφημερίδα που δημοσιεύεται στο Μιζόραμ της βορειοανατολικής Ινδίας στη γλώσσα Μίζο. Είναι εγγεγραμμένη στο μητρώο εφημερίδων για την Ινδία (αριθμός μητρώου 34227/79. : MZR/67/2012-2014). Ιδιοκτήτης, συντάκτης και εκδότης είναι ο Κ. Σαπντάνγκα. Είναι η εφημερίδα με τη μεγαλύτερη κυκλοφορία στο Μιζόραμ.